CELEX: 31982R3409
Language: el
Date: 1982-12-13 00:00:00
Title: Κανονισμός (EOK) αριθ. 3409/82 τού Συμβουλίου τής 13ης Δεκεμβρίου 1982 γιά τήν τροποποίηση τού κανονισμού (EOK) αριθ. 2764/77 περί παρατάσεως τής περιόδου κατά τή διάρκεια τής οποίας δύναται νά εφαρμόζεται η ποιοτική κατηγορία ΙΙΙ ορισμένων οπωροκηπευτικών

Avis juridique important

|

31982R3409

Κανονισμός (EOK) αριθ. 3409/82 τού Συμβουλίου τής 13ης Δεκεμβρίου 1982 γιά τήν τροποποίηση τού κανονισμού (EOK) αριθ. 2764/77 περί παρατάσεως τής περιόδου κατά τή διάρκεια τής οποίας δύναται νά εφαρμόζεται η ποιοτική κατηγορία ΙΙΙ ορισμένων οπωροκηπευτικών  

Επίσημη Εφημερίδα αριθ. L 360 της 21/12/1982 σ. 0002 - 0002 Ισπανική ειδική έκδοση: Κεφάλαιο 03 τόμος 26 σ. 0174  Πορτογαλική ειδική έκδοση : Κεφάλαιο 03 τόμος 26 σ. 0174 

***** ΚΑΝΟΝΙΣΜΟΣ (ΕΟΚ) αριθ. 3409/82 ΤΟΥ ΣΥΜΒΟΥΛΙΟΥ  της 13ης Δεκεμβρίου 1982  για την τροποποίηση του κανονισμού (ΕΟΚ) αριθ. 2764/77 περί παρατάσεως της περιόδου κατά τη διάρκεια της οποίας δύναται να εφαρμόζεται η ποιοτική κατηγορία ΙΙΙ ορισμένων οπωροκηπευτικών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/82 (2), και ιδίως το άρθρο 4 παράγραφος 2 πρώτο εδάφιο,  την πρόταση της Επιτροπής,  Εκτιμώντας:  ότι με τον κανονισμό (ΕΟΚ) αριθ. 1035/72 προβλέπεται ότι, εκτός από την παράταση που αποφασίζεται σύμφωνα με τη διαδικασία ψηφοφορίας που προβλέπεται στο άρθρο 43 παράγραφος 2 της συνθήκης, οι ποιοτικές κατηγορίες ΙΙΙ δεν μπορούν πλέον να εφαρμόζονται πέραν του πέμπτου έτους μετά την έναρξη ισχύος του κανονισμού ο οποίος τις καθορίζει· ότι ο κανονισμός (ΕΟΚ) αριθ. 2764/77 (3) έχει παρατείνει την εν λόγω δυνατότητα εφαρμογής μέχρι τις 31 Δεκεμβρίου 1982·  ότι η εμπορία της ποιοτικής κατηγορίας ΙΙΙ αντιπροσωπεύει σημαντικό μέρος του εισοδήματος των παραγωγών, όταν το προϊόν δεν αποτελεί αντικείμενο μιας ποιοτικής κατηγορίας ΙΙ· ότι, όταν το προϊόν αποτελεί αντικείμενο μιας ποιοτικής κατηγορίας ΙΙ, το μέρος της ποιοτικής κατηγορίας ΙΙΙ στο εισόδημα των παραγωγών είναι σημαντικά χαμηλότερο, αλλά παραμένει αξιοσημείωτο κατά τη διάρκεια ιδίως ορισμένων περιόδων του έτους ·  ότι η εμπορία της ποιοτικής κατηγορίας ΙΙΙ παρέχει εξάλλου τη δυνατότητα σε ορισμένους καταναλωτές μετρίου εισοδήματος να προμηθεύονται τα προϊόντα αυτά·  ότι θεωρείται συνεπώς σκόπιμο να παραταθεί η δυνατότητα εφαρμογής των ποιοτικών κατηγοριών ΙΙΙ πέραν της 31ης Δεκεμβρίου 1982 για μια περιορισμένη περίοδο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 2764/77 η ημερομηνία « 31 Δεκεμβρίου 1982» αντικαθίσταται από την ημερομηνία «31 Δεκεμβρίου 1986».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Δεκεμβρίου 1982.  Για το Συμβούλιο  Ο Πρόεδρος  N. A. KOFOED  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 190 της 1. 7. 1982, σ. 7.  (3) ΕΕ αριθ. L 320 της 15. 12. 1977, σ. 5.